Ribe Stifts Adresseaviser, 1809-01-31
Betreffende det 7de Armeekorps's Operationer i Catalonien, indeholder Monitøren følgende Beretninger fra 5te til 21de Decbr. 1808, og hvoraf følgende er det væsentligste: "Den 5te om Eftermiddagen capitulerte Fæstningen Rosas. Paa Keiserens Ordre at bringe alt til Udførelse og sætte i Forbindelse med Barcellona, tiltraadte hele Armee sin Marsch den 8de, for at tage en Position ved Fluvias Bredde. Generalen havde truffet den Anstalt, at hver Soldat havde 150 Patroner og Levnetsmidler med sig paa 5 Dage. Den 9de blev Fienden paa alle Punkter jaget paa Flugt, mange dræbte og 50 taget fangen, hvoriblandt en Capitain. Hovedqvarteeret var i Midduana. Den 10de laae Armeen stille. Den 11te gik den over Ter og var Kl. 6 om Aftenen over Bisballe, hvor Hovedqvarteret blev taget. Den 12te rykkede Armeen ud Kl. 6. om Morgenen, og Kl. 8 om Aftenen var Hovedqvarteret i Casteloero. Claros, Anfører for et Friekorps, forsvarte haardnakkende Disileerne mellem Bisballe og Coulonge med 12 til 15000 Mignelets, men blev drevet ud af alle sine Positioner og tabte 200 Mand, Dræbte og Saarede. Vi havde nogle Saarede. Den 13de kom Hovedqvarteret til Wideredes Den 14de gik Armeen videre, og om Aftenen blev Hovedqvarteret opslaaet paa Høiene af Hostalrich. Den 15de Kl. 6 om Morgenen, marscherte den italienske Division ud, for om mueligt at naae Cardedon eller Grenouilles. Jmellem Høiene forved St. Celoni blev dens Avantgarde angredet af 4 Battailloner under Reding. Fiendens blev styrtet af Høienne, og Generalen, som indsaae Nødvendigheden af at lade Armeen endnu samme Nat passere Defileen, lod den fortsætte sin Marsch. Spidsen tog Position og Aftenen Kl. halv 9, en halv Lieus forved Trentopases og Sauhams Division kom dertil om Aftenen Kl. 10. Den 16de om Morgenen, Kl. halv 7, satte Armeen sig i Marsch, og da dens Avantgaarde kom Cardedons Glacis paa Kanonskud nær, blev den modtaget af en heftig Artillerieild, som Fienden 14 til 15000 Mand stærk med 12 Kanoner, under Marqvis de Vives anrettede imod den. Den italienske Colonne blev givet Ordre at formere sig og angribe Centrumet og den venstre Fløi, hvilket den og med Uforfærdethed udførte. Overgeneralen, lod den høire Fløi angribe af Sauham og Pinos Divisioner, og de bleve modtagne af en stærk Artillerie og Musketild. Desuagtet blev Fienden inden en Time fortrængt fra sine Positioner og bragt i største Uorden. Jsær anrettede Cavalleriet et skrækkeligt Blodbad blandt den; og Fienden tabte 1000 til 1200 i Dræbte og Saarede, 1400 Fanger, 2 Haubitzer og 10 Feldtstykker, Resten løb forvildet ind i Biergene. Efter denne ærefulde Seier, haabede Overgeneralen at træffe Fienden igien ved Lobregat, og at Armeen det atter skulde finde Leilighed at give Keiseren nye Beviser paa sin Uforfærdethed. Men siden erfarede man, at General Vives havde indskibet sig i Mattoro, for at lande mellem Taragona og Lobregat, og der at sætte sig i Forbindelse med Resten af sin Armee, som han havde ladet tilbage ved Barcellona. Til den 19de komperte Armeen ved St. Ander, hvor den ventede paa Levnetsmidler. Her vilde Fienden have forceret Broen, men blev slaget og adspredet, frataget 25 Kanoner og et stort Magasin af Munition, samt tabte 6 til 700 Dræbte, og 900 Fanger. Vi beklage Tabet af vore Brave, og havde henved 60 Saarede.